TRUE ออกหุ้นกู้ 4.8 พันลบ. ดอกเบี้ย 3.60% ขายสถาบัน-รายใหญ่ 15-17 มิ.ย.63
TRUE ออกหุ้นกู้ 4.8 พันลบ. ดอกเบี้ย 3.60% ขายสถาบัน-รายใหญ่ 15-17 มิ.ย.63
11 มิ.ย. 2563

บริษัท ทรู คอร์ปอเรชั่น จำกัด (มหาชน) หรือ TRUE ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2563 มูลค่าทั้งสิ้นไม่เกิน 4,800 ล้านบาท อายุ 3 ปี 3 เดือน ครบกำหนดไถ่ถอนปี พ.ศ. 2566 และมีอัตราดอกเบี้ยคงที่ร้อยละ 3.60 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อระหว่างวันที่ 15-17 มิ.ย.63 โดยมีผู้จัดการการจัดจำหน่ายหุ้นกู้ คือ ธนาคารกรุงเทพ ธนาคารกสิกรไทย ธนาคารไทยพาณิชย์ ธนาคารซีไอเอ็มบี ไทย
อันดับความน่าเชื่อถือของหุ้นกู้ “BBB+” แนวโน้ม”คงที่” โดยบริษัท ทริสเรทติ้ง จำกัด เมื่อวันที่ 2 มิ.ย.63
บริษัทมีวัตถุประสงค์การใช้เงินที่ได้รับจากการเสนอขายหุ้นกู้ในครั้งนี้ เพื่อใช้ในการประกอบธุรกิจทั่วไปของบริษัท และ/หรือ การลงทุนหรือเพื่อการขยายธุรกิจของบริษัท และบริษัทย่อยของผู้ออกหุ้นกู้ในกิจการที่เกี่ยวข้องกับการดำเนินธุรกิจในปัจจุบันของผู้ออกหุ้นกู้ซึ่งรวมถึงธุรกิจโทรคมนาคม การให้บริการโทรศัพท์เคลื่อนที่ และการให้บริการด้านดิจิทัล